**АГУУЛГА**

1. Оршил ..................3
2. Аймгийн аж үйлдвэр барилгын салбарын үүсэл хөгжил ............... 4-5
3. Аймагт бүртгэлтэй ААНэгжийн тоо . ............. 6-7
4. Сүүлийн жилүүдэд аж үйлдвэр, барилга үйлчилгээний

 салбарт гарч байгаа гол онцлог өөрчлөлт . ................8

 5. Аж үйлдвэрийн салбарын нийт бүтээгдэхүүн үйлдвэрлэлт . .............9

 6. Аж үйлдвэрийн салбарын нийт бүтээгдэхүүн борлуулалт .............10

 7. Аймгийн газар зүйн байршил зах зээлд ойр эсэх ............11-12

 8. Аймгийн дэд бүтцийн хөгжил .............13

 9. Гол нэр төрлийн бүтээгдэхүүн үйлдвэрлэлт ..............14

 10. Аж үйлдвэрийн салбарт ажилласадын хувь ...........15-16

 11. Барилгын салбарын нийт үйлдвэрлэлт, их засварын ажлууд ............17-18

 12. Аж үйлдвэр, барилгын салбарын хөдөлмөрийн бүтээмж .................19

 13. Худалдааны салбарын нийт бараа гүйлгээ, цэгийн тоо ................20

 14. Тээврийн салбарын тээсэн ачаа, зорчигч эргэлт ...............21

 15. Холбоо үйлчилгээний орлого телефон цэгийн тоо ...........22-23

 16. Хавсралт, Аж үйлдвэрийн салбарын жин, индекс тооцох .........24-30

 17. Дүгнэлт ...........31-32

 18. Ашигласан ном, материал ................33

Танилцуулгыг боловсруулсан:

 П. Дуламсүрэн

Санал хүсэлт байвал доорх

хаягаар холбоо барина уу.

Өвөрхангай аймгийн Статистикийн хэлтэс

Засаг даргын тамгын газрын байр

Еmail: stat\_uvurkhangai@yahoo.com

Утас: 70322427, 70323442

Интернет хаяг: //www.nso.mn/uvurkhangai/

Өвөрхангай аймгийн Статистикийн хэлтэс

Арвайхээр хот, 2014 оны 05-р сар

**ОРШИЛ**

Аливаа нийгмийн оршин тогтнох үндэс суурь , хөгжил дэвшлийн хөдөлгөгч хүч нь үйлдвэрлэл юм. Аж үйлдвэржүүлэлтийг явуулахад мэргэжлийн ажиллах хүч, (түүний дотор манлайлах мэргэжилтэн, менежер), санхүүгийн эх үүсвэр, аж үйлдвэржүүлэлтийн засаглалын бүтэц, зуучлан үйлчлэх санхүүгийн дэд бүтэц нэн чухал гэж үздэг .

 Манай аймгийн аж үйлдвэрийн салбарын өнөөгийн байдалд дүгнэлт хийж цаашид авч хэрэгжүүлэх арга хэмжээг боловсруулах, төлөвлөхөд энэхүү танилцуулга,судалгааны материал суурь мэдээлэл болно гэдэгт итгэж байна.

 Аж үйлдвэрийн салбарын үйл ажиллагаа нь бусад хүчин зүйлээс илүүтэйгээр хүн амын хэрэглээ, дэд бүтцийн хөгжил, ашигт малтмалын нөөц зэргээс илүү хамааралтай юм.

 Аж үйлдвэрийн салбарын аж ахуйн нэгжүүдийг эдийн засгийн үйл ажиллагаагаар ангилахдаа НҮБ-ийн эдийн засгийн үйл ажиллагааны салбарын стандарт ангилалыг 1997 оноос эхлэн мөрдөж байна. Хэд хэдэн төрлийн бүтээгдэхүүн үйлдвэрлэж ,ажил үйлчилгээ эрхэлдэг нэгжийг тэдгээрийн дотор мэдэгдэхүйц өндөр хувийн жинтэй бүтээгдэхүүн, ажил үйлчилгээг нь үндсэн салбарт оруулдаг.

Энэхүү танилцуулгад аж үйлдвэрийн нийт бүтээгдэхүүний индексийг зэрэгцүүлэх үнээр тооцоход эдгээр нэр төрлийн бүтээгдэхүүний биет хэмжээний өөрчлөлтийг ашиглалаа. Сар бүр аж үйлдвэрийн салбарын гол нэр төрлийн бүтээгдэхүүнийг хамруулан судалдаг.

**Аймгийн аж үйлдвэр, барилга, үйлчилгээний салбарын**

**үүсэл хөгжил**

Өвөрхангай аймаг 1942 онд Улсын бага хурлын шийдвэрээр 23 сум 177 баг, 15000 өрхтөйгөөр анх байгуулагдсан юм. Эдүгээ аймаг засаг захиргааны нэгжийн хувьд 19 сум, сум нь 107 багт хуваагддаг. 1991 оноос нийгэм бүхэлдээ өөрчлөгдөн улс орон зах зээлийн эдийн засгийн харилцаанд шилжиж бүх салбарын төрийн өмч хувьчлагдан хувьд шилжсэнээр ихэнхи салбаруудад хувийн хэвшлийн оролцоо нэмэгдэж жижиг дунд үйлдвэрүүд шинээр байгуулагдан үйл ажиллагаагаа явуулж байна.

Аймгийн хүнсний үйлдвэр нарийн боов талх, чихэр, архины цехтэйгээр 1961 онд ашиглалтанд орсноор аймгийн ард иргэдийг үйлдвэрийн аргаар үйлдвэрлэсэн бүтээгдэхүүнээр үйлчилж эхэлжээ. 1985 онд баригдсан шинэ хүнсний үйлдвэр хоногт 5 тн талх үйлдвэрлэх цех , нарийн боовны , архи ундааны, сүүний , чихрийн цехтэйгээр ажиллаж иржээ. Тус аймагт цөцгийн тос үйлдвэрлэлийг 1940-өөд оны эхнээс хөгжүүлж ирсэн байна. 1959 оны байдлаар 450 тн хүртэл цөцгийн тос үйлдвэрлэж байжээ. Хархорин суманд 1972 онд спиртын үйлдвэр , 1983 онд хүнсний үйлдвэрүүд тус тус ашиглалтад орсон .

 Баянтээгийн нүүрсний уурхай нь 1961 онд байгуулагдах үедээ жилд 20 мянган тонн нүүрс олборлох хүчин чадалтай байв. Ордны хайгуулын нөөц 160 сая тонн бөгөөд Өвөрхангай, Архангай, Баянхонгор аймгуудыг нүүрсээр хангадаг. Одоо жилд 200 мян.м3 хөрс хуулж , 40-50 мян.тн нүүрс олборлон борлуулж байна. Нийт 40 гаруй ажиллагсадтай.

 Уянга суманд үйл ажиллагаа явуулж буй 40-өөд алт олборлох нөхөн сэргээх чиглэлийн жижиг бичил уурхай эрхлэгч компаниуд үйл ажиллагаа явуулж байна.

 1950 оны эхээр аймгийн төвд 15 дугаар авто баазын дэргэд дизель цахилгаан станц ажиллуулж эхэлсэн ба 1965 онд Эрчим хүчний үйлдвэр болон өргөжүүлжээ.

 1991 онд бүтцийн өөрчлөлтөөр нийтийн аж ахуйн үйлчилгээний газартай нэгтгэж аймгийн эрчим хүчний нэгдсэн үйлдвэр, 1995 оноос хойш Эрдэнэтийн цахилгаан шугам сүлжээний газрын харъяа Өвөрхангай аймгийн цахилгаан шугам сүлжээний салбар байгуулагдсан байна.

Төр засгийн зүгээс жижиг бизнесийг хөгжүүлэх ажлыг төрийн бодлого болгож, жижиг бизнес эрхлэх, шинээр үүсч бий болох таатай орчныг бүрдүүлж, үр ашигтай жижиг аж ахуйнуудыг цаашид хөгжин дэвшихэд нь дэмжин туслах зорилгоор хөтөлбөр боловсруулан тодорхой арга хэмжээнүүдийг авч явуулсны үр дүнд орон нутгийн зах зээлд тэдний үйлдвэрлэл нэмэгдэж байна.

 2013 оны эцсийн байдлаар аж үйлдвэрийн салбарт бүртгэлтэй 200 орчим аж ахуй нэгж байгууллага болон цэг салбар байгаа бөгөөд үүнээс уул уурхайн 42, хүнсний бүтээгдхүүн үйлдвэрлэлийн 40 орчим, бусад нэр төрлийн үйлдвэрлэлийн чиглэлээр /модон эдлэл, барилгын материалын үйлдвэрлэл, цахилгаан, дулаан, хэвлэх, ус суваг, гм / 118 газар бүртгэлтэй 75 % нь үйл ажиллагаа явуулж байна.

1959 оны 4-р сарын 20-нд Бүгд Найрамдах Монгол ард Улсын Сайд нарын Зөвлөл, МАХН-ын Төв хорооны 152/129-р тогтоолоор Өвөрхангай аймгийн Хархорины сангийн аж ахуйн төвд Барилга угсралтын анги гэсэн анхны мэргэжлийн байгууллага байгуулагджээ. Барилга угсралтын анги нь 2 салбартай, 70-аад ажилчин албан хаагчидтай,10 шахам авто машинтай анх байгуулагдсан байна. Аймгийн барилга угсралтын энэ анги 1964 оны 4-р сард Өвөрхангай аймгийн Арвайхээр хотод төвлөрч, Барилга монтажийн контор болж өргөжсөн. 1979 онд Оросуудын хамтаар жилдээ 5000 м3 төмөр бетон, 2000 м3 товарын бетон, 7000 м2 хаалга цонх болон барилгын модон эдлэл үйлдвэрлэх иж бүрэн үйлдвэр , 1985 онд БНБАУ-ын техник эдийн засаг, мэргэжлтний оролцоотойгоор жилдээ 16 сая тоосго үйлдвэрлэх хүчин чадалтай ханын материалын үйлдвэр барьж ашиглалтанд оруулсан нь хийж гүйцэтгэх ажлын хэмжээ, ажиллах хүчний томоохон төвлөрлийг орон нутагт бий болгосон. 1980-аад оны эхээр цахилгаан сантехникийн эдлэл бэлтгэх цех, 30 машины засвар үйлчилгээний газар, 10 машины дулаан граж, 40 машины ил зогсоол, 2000 м2 талбай бүхий агуулах, Герман улсын тоног төхөөрөмжөөр бүрэн тоноглосон хүрмэн блокны цех барьж байгуулсан нь тухайн үедээ нэгж хугацаанд хийж гүйцэтгэх ажлын хэмжээг хэд дахин нэмэгдүүлсэн нь барилгын үйлдвэрлэлд гарсан томоохон үсрэлт байлаа.

 Манай улс төлөвлөгөөт эдийн засгаас зах зээлийн эдийн засагт шилжсэн 1991 оноос БУТрест, Хужиртын БУКонтор, Тарагтын НДҮйлдвэр, Барилга засварын анги зэрэг аймгийн барилгын байгууллагууд задарч жижиг пүүс, компанийн зохион байгуулалтад шилжсэн байна. БУТрест гэхэд л Ган нэгдэл, Алтан тал, Багана, Өгөөж бадрал, Итгэл, гэсэн пүүсүүд болж шинээр зохион байгуулагдан улмаар хувьчлалын явцад Барилга угсралтын Ган нэгдэл ХК, Харшийн гэгээ ХК, барилгын материалын Жирмийн сүлжээ ХК болон зохион байгуулагдсан. Шинээр Цагаан бургалтай, Эрч хүч хөгжил, Эрхэс импекс, ӨВ-МТХ ХХК, Өглөөний наран, Батэнххүү, Бисман, Өв тана, Талс арвижих, Бага хөгшин ХХК-иуд барилгын үйлдвэрлэл эрхэлж эхэлсэн. Таванэрдэнэ, Арцад трейд, Баян дөхөмийн хурд, Арвайн дэвшил зэрэг барилгын материалын үйлдвэрүүд байгуулагдав. Аймгийн барилгын салбарын бодлогын асуудлыг Засаг даргын тамгын газрын хөгжлийн бодлогын хэлтэс, Газрын харилцаа, барилга хот байгуулалтын газар хариуцан ажиллаж байна. Аймгийн хэмжээнд барилгын салбарын 29 аж ахуй нэгж бүртгэлтэй байгаагаас тогтмол үйл ажиллагаа явуулж байгаа 20 аж ахуй нэгж байна.

2013 онд аймгийн хэмжээнд 59221.9 сая төгрөгийн барилга угсралт, их засварын ажил хийгдсэний 24136.6 сая төгрөг буюу 40.7 хувийг барилга угсралтын ажил, 2109.6 сая төгрөг буюу 3.6 хувийг их засвар, 32975.6 сая төгрөг буюу 55.7 хувийг авто зам засвар, арчлалтын ажил тус тус эзэлж байна

**Бүртгэлтэй аж ахуйн нэгж байгууллагын тоо**

2013 онд бизнес регистрийн санд бүртгэлтэй аж ахуйн нэгжийн тоо 1417 байна. Хариуцлагын хэлбэрээр нь авч үзвэл төсөвт байгууллага 203, ХК 11, ХХК 627, салбарууд 109, хоршоо 165, ЗБН 24, ББН 66, төрийн бус байгууллага 151, ОНБайгууллага 16, хадгаламж зээлийн хоршоо 9 , шашны байгууллага 10 байна.

Хүснэгт-1

Аж ахуйн нэгж, байгууллагын тоо

/ сум, хариуцлагын хэлбэрээр/

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Бүх аж ахуйн нэгж | Төсөвт байгууллага | Салбар | ЗБН | ББН | ХК  | ХХК  | ОНӨҮГ | ТӨҮГ | Хоршоо | Хад.зээлийн хоршоо | Төрийн бус байгууллага | Шашны байгууллага | Сан  | Олон нийтийн байгууллага |
|
| *Бүгд* | *1417* | *203* | *109* | *24* | *66* | *11* | *627* | *21* | *2* | *165* | *9* | *151* | *10* | *3* | *16* |
|  |  |  |  |  |  |  |  |  |  |  |  |  |  |  |  |
| Баян-Өндөр | 35 | 7 | 2 | 0 | 5 |  | 9 | 1 | 0 | 6 |  | 5 |  |  |  |
| Бүрд | 19 | 6 | 2 | 1 | 1 |  | 1 | 1 | 0 | 4 |  | 3 |  |  |  |
| Бат-өлзий | 74 | 7 | 4 | 2 | 3 |  | 32 | 1 | 1 | 16 |  | 7 | 1 |  |  |
| Баруунбаян-Улаан | 20 | 6 | 2 | 0 | 1 |  | 4 | 1 | 0 | 5 |  | 1 |  |  |  |
| Баянгол | 35 | 8 | 2 | 0 | 4 |  | 7 | 1 | 0 | 4 | 1 | 8 |  |  |  |
| Гучин-Ус  | 24 | 6 | 2 | 0 | 3 |  | 3 | 1 | 0 | 4 | 1 | 4 |  |  |  |
| Есөнзүйл | 30 | 6 | 2 | 1 | 1 |  | 11 | 1 | 0 | 4 |  | 4 |  |  |  |
| Өлзийт | 25 | 6 | 2 | 1 | 0 |  | 10 | 1 | 0 | 4 |  | 1 |  |  |  |
| Зүүнбаян-Улаан | 36 | 7 | 2 | 0 | 5 |  | 5 | 1 | 0 | 14 | 1 | 1 |  |  |  |
| Богд | 36 | 6 | 2 | 0 | 3 |  | 10 | 1 | 0 | 9 |  | 5 |  |  |  |
| Нарийнтээл | 41 | 10 | 3 | 0 | 3 |  | 7 | 1 | 0 | 16 |  | 1 |  |  |  |
| Сант | 22 | 7 | 2 | 1 | 2 |  | 4 | 1 | 0 | 5 |  | 0 |  |  |  |
| Тарагт | 32 | 7 | 2 | 1 | 3 |  | 7 | 1 | 1 | 9 |  | 1 |  |  |  |
| Төгрөг | 28 | 7 | 3 | 1 | 0 |  | 6 | 1 | 0 | 3 |  | 7 |  |  |  |
| Уянга | 76 | 8 | 5 | 3 | 3 |  | 44 | 1 | 0 | 6 |  | 4 | 2 |  |  |
| Хайрхандулаан | 24 | 6 | 2 | 1 | 1 |  | 7 | 1 | 0 | 6 |  | 0 |  |  |  |
| Хужирт | 56 | 8 | 2 | 0 | 4 | 2 | 25 | 1 | 0 | 9 | 2 | 1 | 2 |  |  |
| Хархорин | 143 | 20 | 21 | 2 | 5 | 5 | 59 | 2 | 0 | 6 | 2 | 16 | 2 | 1 | 2 |
| Арвайхээр | 661 | 65 | 47 | 10 | 19 | 4 | 376 | 2 | 0 | 35 | 2 | 82 | 3 | 2 | 14 |

Зураг-1

Бүртгэлтэй аж ахуйн нэгж байгууллагын тоо

 Зураг-2

Өнөөгийн байдлаар үйл ажиллагаа явуулж

 буй аж ахуйн нэгж салбараар

Нийт бүртгэлтэй аж ахуйн нэгжийн 44.0 хувь нь ХХК, 14.0 хувийг төсөвт байгууллага, 11.0 хувийг хоршоо, бусад тус тус, 6.0 хувийг ББН, 5.0 хувийг ТББ 11 хувийг тус тус эзэлж байна.

**Сүүлийн жилүүдэд аж үйлдвэр, барилга үйлчилгээний**

**салбарт гарч байгаа гол онцлог, өөрчлөлт**

 Сүүлийн жилүүдэд уул уурхайн хөгжлөө дагаад тус аймгийн нутаг дэвсгэрт аж ахуйн нэгжүүд алт олборлолтийн үйл ажиллагаа явуулж байгаа хэдий ч аймгийн төсөв, орон нутгийн орлогод бага нөлөө үзүүлдэг. Ихэнх нь УБ хотын харъяат аж ахуйн нэгжүүд байдагтай холбоотой.

Аймгийн хэмжээнд барилга байшин ихээр баригдаж байгаагийн зэрэгцээ барилгын материал блок, тоосго үйлдвэрлэх жижиг үйлдвэрлэгчид бий болж аймгийнхаа нутаг дэвсгэрт байгаа түүхий эд материалыг түшиглэн үйлдвэрлэл эрхэлж байгаа нь тээврийн зардал багатай талаас нь харгалзаж хэрэглэгчдэд өртөг бага тусч борлуулалт сайн байгаа нь үйлдвэрлэгчид бүтээгдэхүүний чанар, технологоо сайжруулж үйлдвэрлэлтийн хэмжээг нэмэгдүүлж ажиллавал илүү үр дүнд хүрэх бололцоотой.

 Барилга нэмэгдэхийн зэрэгцээ халаалтын жижиг зуухнуудын тоо нэмэгдэж агаарын бохирдол их хэмжээгээр нэмэгдэж утаатай аймгийн тоонд яах аргагүй орж байгаа сөрөг тал бий болсон байна.Ийм учраас дулааны цахилгаан станцыг ойрын хугацаанд барьж байгуулах асуудал тулгамдсан асуудал болж байна.

Аж үйлдвэрийн салбарын нийт үйлдвэрлэлт

Аж үйлдвэрийн салбарын үйл ажиллагаа нь хүн амын хэрэглээ,дэд бүтэц болон ашигт малтмалын нөөц ,уул уурхайн газар зүйн байршилаас илүү хамааралтай бөгөөд боловсруулах аж үйлдвэрийн салбар нь ихэнхдээ хүн амын хэрэглээг хангахад оршино.

 Өвөрхангай аймгийн нутагт хийгдсэн геологийн төрөл бүрийн ажлын дүнд өнөөгийн байдлаар ашигт малтмалын 33 төрлийн 180 гаруй орд, илрээд тогтоосны орд илрэлүүдийн дийлэнх хэсгийг ашиглаж зарим барилгын материалын ордуудыг орон нутгийн чанартай өчүүхэн бага хэмжээгээр ашиглаж байна. Иймээс аймгийн хэмжээнд эрдэс баялагийн судалгаа эрэл хайгуулын ажлыг тэргүүлэх чиглэлээр түлхүү хийх , түүхий эдийн нөөцийг зах зээлийн жишгээр үнэлэн, хэтийн төлөв сайтай ордуудыг түшиглэн дэд бүтцийг хөгжүүлэх асуудлыг боловсруулах хэрэгтэй байна.

 Аж үйлдвэрийн салбарт 2013 онд 19941.4 сая төгрөгийн бүтээгдэхүүн үйлдвэрлэсэн нь өнгөрсөн оныхоос 24.2 хувиар буюу 3889.3 сая төгрөгөөр өссөн байна.

Хүснэгт-2

Аж үйлдвэрийн салбарын нийт үйлдвэрлэлт / сая.төг/

|  |  |  |  |  |  |  |
| --- | --- | --- | --- | --- | --- | --- |
| Үзүүлэлтүүд | 2009 | 2010 | 2011 | 2012 | 2013 | 2013/2012 |
| Уул уурхай, олборлох аж үйлдвэр | 565.0 | 702.0 | 2514.4 | 3373.8 | 3318.4 | 98.4 |
| Боловсруулах аж үйлдвэр | *3084.0* | *4128.0* | *5656.7* | *8292.3* | *12081.1* | 145.7 |
| Хүнсний бүтээгдэхүүн | 1564.0 | 2393.0 | 3336.7 | 4470.6 | 7370.7 | 164.9 |
| Мод модон эдлэлийн дүн | 913.0 | 1009.7 | 1024.5 | 1899.3 | 1252.8 | 66.0 |
| Хэвлэлийн дүн | 16.7 | 21.2 | 35.2 | 36.4 | 37.3 | 102.5 |
| Оёдол, зөөлөн эдлэл | 62.5 | 60.3 | 88.5 | 281.9 | 459.6 | 163.0 |
| Гутал | 51.0 | 56.5 | 62.6 | 196.9 | 493.2 | 1.5 дахин |
| Тоосго | 326.5 | 372.7 | 524.2 | 541.7 | 802.8 | 148.2 |
| Блок | 136.4 | 151.6 | 430.9 | 511.5 | 777.0 | 151.9 |
| Бусад/ нүдний шил, ариун цэврийн цаас, шахмал түлш гэх мэт/ | 13.9 | 63.0 | 154.1 | 354.0 | 887.7 | 1.5 дахин |
| *Цахилгаан, дулааны эрчим хүч үйлдвэрлэлт, усан хангамж дүн* | *1001.6* | *1144.0* | *1912.9* | *4386.0* | *4542.0* | 103.6 |
| Нийт дүн | 4650.6 | 5974.0 | 10084.0 | 16052.1 | 19941.4 | 124.2 |

 Зураг-3

Нийт үйлдвэрлэлт салбараар

 Аймгийн аж үйлдвэрийн бүтээгдэхүүн үйлдвэрлэлийн салбар дотроо уул уурхай олборлох аж үйлдвэрийнх 16.6 хувийг, боловсруулах салбарынх 60.6 хувийг, цахилгаан, дулааны эрчим хүч үйлдвэрлэлт, усан хангамжийн салбарынх 22.8 хувийг тус тус эзэлж байна.

 Хүснэгт-3

Аж үйлдвэрийн салбарын нийт борлуулалт / сая.төг/

|  |  |  |  |  |  |
| --- | --- | --- | --- | --- | --- |
| Үзүүлэлтүүд | 2010 | 2011 | 2012 | 2013 | Харьцуулсан хувь |
| *Нийт дүн* | *5619.7* | *9623.9* | *15314.6* | *19329.9* | *126.2* |
| Нүүрс олборлолт | 702.0 | 1007.6 | 1378.2 | 1829.2 | 132.7 |
| Алт олборлолт | - | 1506.9 | 1995.5 | 1489.1 | 74.6 |
| Хүнсний бүтээгдэхүүн | 2157.0 | 3083.1 | 4112.9 | 7272.8 | 176.8 |
| Мод модон эдлэл, тавилга | 987.0 | 994.7 | 1819.9 | 1232.7 | 67.7 |
| Гутал үйлдвэрлэл | 56.5 | 62.6 | 181.9 | 436.3 | 1.4 дахин |
| Оёдол | 60.3 | 88.5 | 276.9 | 452.7 | 163.5 |
| Тоосго | 372.7 | 486.4 | 477.9 | 594.1 | 124.3 |
| Блок | 151.5 | 379.3 | 486.2 | 764.4 | 157.2 |
| Бусад/ нүдний шил, ариун цэврийн цаас, шахмал түлш гэх мэт/ | 11.5 | 101.9 | 199.2 | 716.4 | 2.6 дахин |
| *Цахилгаан, дулааны эрчим хүч үйлдвэрлэлт, усан хангамж* | 1144.0 | 1912.9 | 4386.0 | 4542.0 | 103.6 |

 Зураг-4

Нийт борлуулалт / сая. төг/

Аж үйлдвэрийн борлуулалт 2013 онд өмнөх оноос 26.2 хувь буюу 4015.3 сая төгрөгөөр нэмэгджээ.Гутал үйлдвэрлэл, оёдол, тоосго, блок гэх мэт бүтээгдэхүүний борлуулалт 1.4-2.6 дахин нэмэгдсэнд борлуулалтын өсөлтөөс гадна мэдээний хамралтыг сайжруулсан нь энэхүү өсөлтөд зохих хэмжээгээр нөлөөлсөн.

**Аймгийн газар зүйн байршил зах зээлд ойр эсэх**

Өвөрхангай аймаг нь 63.5 мянган кв.км нутаг дэвсгэртэй бөгөөд нутгийн хилийн урт 1250 км, өмнөд цэгээс хойд цэг хүртэл 420 км, баруун цэгээс зүүн цэг хүртэл 300 км нутаг дэвсгэртэй болно.Хөрш зэргэлдээ 6 аймагтай хиллэдэг юм.

Монгол орны төв хэсэгт оршдог бөгөөд хангайн бүсийн нутаг дэвсгэрт харъяалагдана. Уур амьсгалын үндсэн нөхцлийг хэрэглээний зориулалтаар судлан боловсруулах, үнэлэх нь тус аймгийн мал аж ахуйн хөгжил өсөлт, газар тариалангийн үйлдвэрлэл, аялал жуулчлал эрхлэх, рашаан сувилал, хүний эрүүл мэнд, хөдөлмөрийн нөхцлийг үнэлэх, зам, барилга байгууламж байгуулах болон ашиглалтыг сайжруулах,үйлдвэрлэл үйлчилгээ явуулах, хөрөнгө оруулалт хуваарилалтын бодлогод шууд ашиглагдах болно. Өвөрхангай аймгийн уур амьсгал нь эх газрын эрс тэс, тэгш хэмийн хуулийн хуваарилалттай, жилийн дөрвөн улирлын хэв шинж өнгөтэй байдаг. Монгол орны уур амьсгал , түүний төвийн бүсийн Хангай говь хосолсон Өвөрхангай аймагт ч сүүлийн 50-60 жилд уур амьсгалын хэлбэлзэл үечлэл, өөрчлөлт дулаарал болж байна. Уур амьсгалын дулааралтыг дагаад аж ахуйг эрхлэн хөтлөх арга ажиллагаанд одоогоос уур амьсгалд дасан зохицох шаардлага тодорхой байх хэрэгтэй болж байгаа юм. Эдгээр нь тус бүс нутгийн нийгэм эдийн засгийн болон үйлдвэрлэл үйлчилгээ явуулах аж ахуйг эрхлэх аливаа асуудлыг уламжлалт аргаар удирдан эрхлэн хөтлөх үйл ажиллагаанд шинэчлэлт хийхийг зүй ёсоор бий болгож байна.

Хүснэгт-4

Аймгийн газрын нэгдмэл сангийн бүтэц, га-гаар

|  |  |  |
| --- | --- | --- |
| Сумын нэр | Нийт газар | үүнээс: |
| ХАА-Газар | Бэлчээр  | Хадлан | Тариалан | Атаршсан талбай | ХАА-н барилга байгууламжийн дэвсгэр газар  |
|
|
| *Бүгд* | *6289533* | *5731275.3* | *5683157.9* | *6584.7* | *15617.9* | *23219.7* | *3061.4* |
|  |  |  |  |  |  |  |  |
| Баян-Өндөр | 324832.0 | 312111.7 | 310230.0 | 86.2 | 22.2 | 1604.4 | 173.98 |
| Бүрд | 258138.0 | 213320.3 | 210643.6 | 242.5 | 30.0 | 2349.6 | 61.82 |
| Бат-Өлзий | 242820.0 | 33758.8 | 32717.0 | 965.6 | 13.3 | 51.31 | 19.89 |
| ББ-Улаан | 394111.0 | 387465.7 | 387243.5 | 76.8 | 20.4 |  | 133.61 |
| Баянгол | 354257.0 | 351461.0 | 351234.1 |  | 9.9 |  | 229.48 |
| Гучин-Ус  | 475250.0 | 463758.7 | 463611.1 |  | 12.9 |  | 135.95 |
| Есөнзүйл | 221088.0 | 218635.2 | 214394.6 | 1291.1 | 5.6 | 2833.83 | 110.1 |
| Өлзийт | 179705.0 | 177437.4 | 175057.7 | 242.7 | 20.3 | 2047.43 | 114.67 |
| ЗБ-Улаан | 270098.0 | 254072.9 | 251450.6 | 1608.7 | 331.7 | 597.78 | 105.96 |
| Богд | 1015519 | 960902 | 960486.8 |  | 60.6 |  | 399.12 |
| Нарийнтээл | 270170.0 | 264775.9 | 264627.4 | 40.0 | 26.2 | 12.07 | 70.25 |
| Сант | 256406.0 | 254586.0 | 254359.1 | 117.4 | 0.2 |  | 171.36 |
| Тарагт | 339544.0 | 310254.7 | 307402.2 | 323.5 | 246.9 | 2090.06 | 284.99 |
| Төгрөг | 546688.0 | 531381.5 | 531075.1 | 63.1 | 42.0 | 48.44 | 154.14 |
| Уянга | 313936.0 | 277499.7 | 276395.5 | 191.3 | 9.8 | 607.96 | 306.87 |
| Х-дулаан | 413770.0 | 409569.3 | 409348.3 | 69.4 | 15.0 |  | 144.92 |
| Хужирт | 171782.0 | 128723.0 | 126100.0 | 1115.9 | 298.7 | 1015.54 | 195.49 |
| Хархорин | 224116.0 | 176071.8 | 151288.6 | 150.7 | 14424.3 | 9961.3 | 248.77 |
| Арвайхээр | 17303.0 | 5519.7 | 5492.8 |   | 28.1 |   | 0 |

 Хүснэгт-4-ийн үргэлжлэл

|  |  |
| --- | --- |
| Сумын нэр | үүнээс: |
| Хот тосгон бусад суурины газар | Зам шугам сүлжээний газар | Ойн сан | Усан сан | Улсын тусгай хэрэгцээний газар |
|
|
| Бүгд | 31586.0 | 24659.1 | 150748.5 | 8359.2 | 342904.9 |
|  |  |  |  |  |  |
| Баян-Өндөр | 510 | 969.06 | 0.77 | 389.5 | 10851 |
| Бүрд | 589 | 1730.3 | 0.0 | 135.4 | 42363 |
| Бат-Өлзий | 7653.27 | 165.68 | 25530.7 | 81.9 | 175659.7 |
| ББ-Улаан | 590 | 1324.55 | 3100.0 | 1629.8 | 1 |
| Баянгол | 291 | 1717.78 | 0.0 | 786.2 | 1 |
| Гучин-Ус  | 1099 | 1265.08 | 8800.0 | 326.3 | 1 |
| Есөнзүйл | 273.5 | 1311.92 | 611.0 | 255.4 | 1 |
| Өлзийт | 655 | 1207.83 | 0.0 | 404.8 | 0 |
| ЗБ-Улаан | 430.37 | 1741.76 | 13501 | 351.0 | 1 |
| Богд | 902.7 | 2040.06 | 51350.0 | 323.2 | 1 |
| Нарийнтээл | 4083.24 | 999.2 | 0.0 | 309.7 | 2 |
| Сант | 102.4 | 1160.07 | 0.0 | 556.5 | 1 |
| Тарагт | 887 | 2844.22 | 0.0 | 440.3 | 25117.86 |
| Төгрөг | 1135.43 | 813.68 | 12500.0 | 856.4 | 1 |
| Уянга | 3370.17 | 960.3 | 19374.0 | 660.8 | 12071 |
| Х-дулаан | 988.75 | 1931.48 | 766.0 | 513.5 | 1 |
| Хужирт | 1069.7 | 1026.26 | 10628.5 | 143.2 | 30191.3 |
| Хархорин | 2048.4 | 1175.67 | 4586.6 | 195.6 | 40038 |
| Арвайхээр | 4907.1 | 274.21 | 0 | 0.0 | 6602 |

Зураг-5

Энэ хүснэгтээс харахад манай аймгийн газар нутгийн бүтцийн 91.0 хувь нь хөдөө аж ахуйн газар, 3.0 хувь нь хот суурингийн газар эзэлж байна.

**Аймгийн дэд бүтцийн хөгжлийн байдал, зам харилцаа**

**эрчим хүчний эх үүсвэр**

Өвөрхангай аймгийн 19 сум төвийн эрчим хүчний системд холбогдсон. Арвайхээрээс Баянхонгор хүртэлх 220 км аналог радио релейний шугам , Булганы Дашинчилэн сумаас Арвайхээр хүртэлх 230 км тоон релейний шугам ашиглагдаж байна. Арвайхээрт сүүлийн үеийн тоон радио релейний станц, тоон радио релейний шугамтай. Багууд хөдөлгөөнт холбооны системтэй. Хөдөөгийн холбоонд сансрын холбоо , радио холбоо , утсан болон утасгүй холбоо зэрэг шинэ техник технологийг ашиглах хувилбаруудыг боловсруулж нэвтрүүлэх ажил хийгдэж байна. Иймд Өвөрхангай аймгийн хувьд дэд бүтцийн хөгжил,байгалийн баялаг, түүхий эд материалын хувьд үйлдвэрлэл явуулах боломж бүрэн байна гэж дүгнэдэг.

Аж үйлдвэрийн салбарын гол нэр төрлийн

бүтээгдэхүүн үйлдвэрлэлт

 Хүснэгт-5

Биет хэмжээгээр

|  |  |  |  |  |  |  |
| --- | --- | --- | --- | --- | --- | --- |
| Үзүүлэлтүүд | Хэмжих нэгж | 2010 | 2011 | 2012 | 2013 | 2013/2012 |
|

|  |  |
| --- | --- |
|  Талх | тн |

 | тн | 550.0 | 552.4 | 632.7 | 721.1 | 114.0 |
| Нарийн боов | тн | 751.6 | 754.0 | 793.8 | 862.1 | 108.6 |
| Архи | мян.л | 54.6 | 55.5 | 49.8 | 35.3 | 70.9 |
| Бялуу | тн | 5.0 | 6.3 | 7,8 | 7.0 | 89.7 |
| Ундаа | мян.л | 56.9 | 53.8 | 28.8 | 1.8 | 6.3 |
| Зайрмаг | мян.ш | 4.9 | 14.0 | 49.1 | 13.5 | 27.5 |
| Цэвэр ус | тн | 93.5 | 1033.3 | 2177.3 | 7532.8 | 2.5 дахин |
| Сүү | мян.л | 45.0 | 54.3 | 97.4 | 167.1 | 171.6 |
| Тараг, хоормог, ааруул | мян.л | 38.6 | 37.5 | 64.9 | 111.1 | 172.3 |
| Хэрчсэн гурил, банш,  | тн | 18.1 | 30.0 | 61.0 | 96.0 | 157.4 |
| Гурил | тн | 219.5 | 141.9 | 11.7 | 176.9 |  14. дахин |
| Хиам | тн | 0.9 | 1.4 | 10.0 | 7.9 | 79.0 |
| Даршилсан ногоо | тн | - | 3.3 | 5.0 | 6.1 | 122.0 |
| Дулаан | мян.г.кл | 48.2 | 48.9 | 107.1 | 110.0 | 102.7 |
| Ус ариутгал усан хангамж | мян/м3 | 246.8 | 267.7 | 281.6 | 314.3 | 111.6 |
| Нүүрс олборлолт | мян.тн | 46.6 | 55.4 | 68.9 | 91.6 | 132.9 |
| Гэрийн мод | шир | 2470 | 2500 | 3037 | 1552 | 51.1 |
| Хүснэгт, маягт | мян.ш х | 64.9 | 93.2 | 99,2 | 103.4 | 104.2 |
| Гутал | хос | 1563 | 1482 | 3064 | 6581 | 1.1 дахин |
| Тоосго | мян,ш | 2336.1 | 2766.5 | 2808.5 | 2267.4 | 125.6 |
| Блок | мян.ш | 112.7 | 511.9 | 558.7 | 735.4 | 131.6 |
| Ариун цэврийн цаас | мян. ш | 78.0 | 64.7 | 23.4 | 8.6 | 36.8 |

Аж үйлдвэрийн гол нэр төрлийн бүтээгдэхүүн үйлдвэрлэлийг авч үзэхэд 2013 онд талх, нарийн боов, бялуу, зайрмаг, цэвэр ус, сүү, сүүн бүтээгдэхүүн, гурил,хэрчсэн гурил, банш, бууз, хиам, дарсан ногоо гэх мэт бүтээгдэхүүний хэмжээ 8.6 хувиас 14.1 дахин нэмэгдэж харин архи, ундаа, зайрмаг, хиам, гэрийн мод, ариун цэврийн цаас зэрэг бүтээгдэхүүний хэмжээ 21.0 хувиас 93.7 хувь хүртэл буурсан байна.

Зураг-6

Боловсруулах аж үйлдвэрийн салбарын борлуулалт, сая төг

Аж үйлдвэрийн салбарт ажиллагсадын тоо,

аймгийн нийт ажиллагчдад эзлэх хувь

Манай аймгийн аж үйлдвэрийн салбарт ажиллагсадын тоо өмнөх жилээс 71 хүн буюу 3.1 хувиар нэмэгджээ. Аж үйлдвэрийн салбарт ажиллагсад аймгийн нийт ажиллагсадын 4.9 хувийг эзэлж байна.Нийт ажиллагсадын 46.2 хувь нь уул уурхайн салбарт ажиллаж байна.

 Хүснэгт-6

|  |  |  |  |  |  |
| --- | --- | --- | --- | --- | --- |
| Дэд салбаруудаар |  2010 |  2011 |  2012 |  2013 |  2013/2012 |
| Уул уурхай |  1133  |  1059 |  1086 | 948 | 87.3 |
| Боловсруулах үйлдвэр |  594 |  694 |  702 | 980 | 139.6 |
| Цахилгаан,дулааны эрчим хүч |  434 |  501 |  561 | 666 | 118.7 |
| Аж үйлдвэрийн салбарт ажиллагсад |  2161 |  2254 | 2349 | 2594 | 110.4 |
| Нийт ажиллагсад |  47384 |  47702 | 48409 | 49865 | 103.1 |
| Аж үйлдвэрийн салбарын ажиллагсадын нийт ажиллагсададэзлэх хувь |  4.6 |  4.7 | 4.9 | 5.2 | 106.1 |

 Зураг-7

Уул уурхайн салбарт ажиллагсадын эзлэх хувь

 Зураг-8

Боловсруулах салбарт ажиллагсадын эзлэх хувь

Зураг-9

Цахилгаан, дулаан, усан хангамжийн салбарт

ажиллагсадын эзлэх хувь

 Хүснэгт-7

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэлт | 2006 | 2007 | 2008 | 2009 | 2010 | 2011 | 2012 | 2013 |
| Барилга угсралтын ажил | 1003.0 | 5735.3 | 4134.6 | 5095.6 | 11415.2 | 17893.0 | 21300.5 | 24136.6 |
| Их засварын ажил | 1004.0 | 2893.6 | 2703.6 | 2872.5 | 1486.3 | 2625.4 | 3345.0 | 2109.6 |
| Авто зам засвар, арчлалт | 765.6 | 2354.7 | 2371.4 | 1438.3 | 4292.5 | 5063.6 | 10921.6 | 32975.6 |
| Дүн | 2772.0 | 10984.0 | 9209.6 | 9406.4 | 17194.0 | 25582.0 | 35567.1 | 59221.9 |

Барилгын салбарын нийт үйлдвэрлэлт, их засварын ажлууд /сая.төг/

Зураг-10

Барилга угсралт, их засвар, зам засвар, арчлалт, 2006-2013 он

 2013 онд хийсэн барилга угсралт, их засварын ажлын хэмжээг 2006 оныхтой харцуулахад 56449.9 сая төгрөг буюу 21.4 дахин өссөний дотор барилга угсралтын ажил 23133.6 сая төгрөг буюу 24.1 дахин, их засвар 1105.6 сая төгрөг буюу 2.1 дахин, зам засвар, арчлалт 32210.0 сая төгрөг буюу 43.1 дахин өссөн байна.Нийт барилга угсралт их засварын 20.8 хувь буюу 9255.3 сая төгрөгийн ажлыг орон нутгийн 22 аж ахуй нэгжүүд хийж гүйцэтгэсэн байна. 2008-2013 онд аймгийн барилга угсралт, их засварын ажлын хэмжээ 6.4 дахин буюу 50012.3 сая төгрөгөөр нэмэгдсэний дотор барилга угсралтын ажил 20002.0 сая төгрөг буюу 5.8 дахин, авто зам засвар арчлалтын ажил 30604.2 сая төгрөг буюу 13.9 дахин нэмэгдэж, их засварын ажил 594.0 сая төгрөг буюу 22.0 хувиар буурчээ.

 Орон нутгийн аж ахуй нэгжүүдийн 2013 онд хийж гүйцэтгэсэн ажлын 7328.5 сая төгрөг буюу 79.2 хувийг барилга угсралт, их засвар, 1926.8 сая төгрөг буюу 20.8 хувийг авто зам засвар, арчлалтын ажил тус тус эзэлж байна.

**Аж үйлдвэр, барилгын салбарын**

**хөдөлмөрийн бүтээмж**

Бүтээмж нь улс оронд бий болсон үйлдвэрлэл,үйлчилгээний үр ашгийн үзүүлэлт бөгөөд нэгж зардлаар хэдий хэр бүтээгдэхүүн, үйлчилгээ үйлдвэрлэж байгааг тодорхойлдог.

 Хөдөлмөрийн бүтээмжийг тооцохдоо нэмэгдэл өртгийн хэмжээг жилийн дундаж ажиллагчдын тоонд хувааж гаргадаг. Аймгийн аж үйлдвэр, барилгын салбарын хөдөлмөрийн бүтээмжийн хэмжээ урьд оноос 0,2 пунктээр буурсан байна.

 Хүснэгт-8

|  |  |  |  |  |  |
| --- | --- | --- | --- | --- | --- |
|  | 2010 |  2011 |  2012 |  2013\* |  2013/2012 |
|  % |  зөрүү |
| Аж үйлдвэр, барилгын салбарын нэмэгдэл өртөг | 3164.4 | 5163.9 | 8352.9 | 9121.9 | 109.2 |  769.0 |
| Аж үйлдвэр, барилгын салбарын ажиллагсадын дундаж тоо | 3243 | 3527 | 3799 | 4637 | 122.1 | 838 |
| Үйлдвэрийн салбарын хөдөлмөрийн бүтээмж | 1.0 | 1.5 | 2.2 | 2.0 | 90.9 | -0.2 |

Зураг-11

Аж үйлдвэрийн салбарын хөдөлмөрийн бүтээмж

 Хүснэгт-9

Худалдааны салбарын нийт бараа гүйлгээ, цэгийн тоо

|  |  |  |
| --- | --- | --- |
| Үзүүлэлт |  Бараа гүйлгээ/ сая төгрөг/ |  2013/2012 |
|  2012 он |  2013 он |
| Барааны дэлгүүр |  1714.5 | 2160.0 | 125.9 |
| Хүнсний дэлгүүр | 8380.4 | 10529.0 | 125.6 |
| Үүнээс: согтууруулах ундааны гүйлгээ | 3230.9 | 4417.2 | 136.7 |
| Авто сэлбэгийн дэлгүүр | 846.5 | 1024.6 | 121.0 |
| Барилгын материалын дэлгүүр | 444.7 | 785.1 | 176.5 |
| ТҮЦ | 60.3 | 66.7 | 110.6 |
| Контейнер | 1644.6 | 2115.2 | 134.7 |
| Шатахууны борлуулалт | 22854.0 | 27503.0 | 120.3 |
| Ресторан бар, цайны газар | 2006.3 | 2422.6 | 120.7 |
| Эм борлуулалт | 1188.0 | 1363.3 | 114.7 |
| *ДҮН* | *42370.2* | *52386.7* | *123.6* |
|  |  |  |  |

 Хүснэгт-10

|  |  |  |
| --- | --- | --- |
| Үзүүлэлт | Цэгийн тоо |  2013/2012 |
|  2012 он |  2013 он |
| Барааны дэлгүүр | 224 | 226 | 100.9 |
| Хүнсний дэлгүүр | 439 | 489 | 111.4 |
| Үүнээс: согтууруулах ундааны гүйлгээ | 312 | 295 | 94.6 |
| Авто сэлбэгийн дэлгүүр | 102 | 97 | 95.1 |
| Барилгын материалын дэлгүүр | 19 | 20 | 105.3 |
| ТҮЦ | 17 | 15 | 88.2 |
| Контейнер | 256 | 256 | 100.0 |
| Шатахууны борлуулалт | 57 | 59 | 103.5 |
| Эм борлуулалт | 42 | 41 | 97.6 |
| *ДҮН* | *1156* | *1203* | *104.1* |
|  |  |  |  |

 2013 онд нийт 1203 ААНэгж, цэг тооцоонд хамрагдсан нь өмнөх оноосоо 47 нэгжээр буюу 4.1 хувиар өссөн байна. Үүний хамгийн өндөр өсөлт нь хүнсний дэлгүүрийн буюу 11.4 хувийн өсөлттэй гарсан байна.

**Тээврийн салбарын тээсэн ачаа, зорчигчдын тоо,**

**ачаа эргэлт, зорчигч эргэлт**

Тээврийн салбарын статистик үндсэн үзүүлэлтүүд ачаа эргэлт, тээсэн ачаа, зорчигч эргэлт, авто машины тоо, шилжүүлсэн тонн,км ажиллагсдын тоо орлого зэрэг орно.Авто тээврийн статистик мэдээ тайланг аж ахуйн нэгжүүдээс цуглуулан авч нэгтгэн Үндэсний статистикийн хороонд дамжуулдаг.

*Ачаа эргэлт*Нийт тээвэрлэсэн ачааны хэмжээг зөөвөрлөсөн зайгаар үржүүлсэн үзүүлэлт

*Зорчигч эргэлт*Нийт зорчигчдын тоог тээвэрлэсэн зайгаар үржүүлсэн хэмжээ

*Шилжүүлсэн тонн км*Тээврээр гүйцэтгэсэн олон төрөл хэлбэрийн ажил үйлчилгээг тусгай коэфицентыг ашиглан нэг нэгжид шилжүүлж тооцно.

 Хүснэгт-11

|  |  |  |  |  |  |  |  |
| --- | --- | --- | --- | --- | --- | --- | --- |
| Үзүүлэлтүүд | Хэмжих нэгж | 2009 | 2010 | 2011 | 2012 | 2013 | 2013/2012 |
| Нийт орлого | сая.төг | 961.5 | 1329.1 | 1774.2 | 1983.9 | 2001.5 | 100.9 |
| Ачаа эргэлт | мян.тн.км | 10962.0 | 11320.0 | 11699.3 | 12546.0 | 12925.7 | 103.0 |
| Тээсэн ачаа | мян.тн | 26.1 | 28.3 | 34.3 | 36.9 | 38.3 | 103.8 |
| Зорчигч эргэлт | мян.хүн.км | 40193.1 | 41812.3 | 54260.1 | 59883.5 | 61316.0 | 102.4 |
| Зорчигчид | мян.хүн | 160.6 | 163.2 | 198.5 | 217.5 | 220.6 | 101.4 |

Тээсэн ачаа 2012 оныхоос 3.8 хувь буюу 1.4 мянган тонноор, зорчигчдын тоо 1.4 хувь буюу 3.1 мянган хүнээр тус тус өслөө. Тээврийн үйлчилгээний орлого 2001.5 сая төгрөгт хүрч өмнөх оноос 17.6 сая төгрөг буюу 0.9 хувиар нэмэгдсэн байна.

 Зураг-12

Тээврийн орлого

Зураг -13

Өвөрхангай аймгийн автомашины тоо, төрлөөр

Холбооны үйлчилгээний орлого радио

 телефон цэгийн тоо

 Холбооны нийт орлого,үүнээс хүн амаас орсон орлого телефон болон радио цэгийн тоо зэрэг үндсэн үзүүлэлтийг харуулав.

*Нийт орлого*Холбооны үйл ажиллагааны нийт орлого гэдэгт цахилгаан холбоо,хөдөлгөөнт холбоо,мэдээллийн технологи,шуудангийн үйл ажиллагаа эрхэлдэг аж ахуйн нэгж,байгууллагуудын тайлант хугацааны нийт орлогыг оруулна.

*Үүрэн телефон хэрэглэгч*Тухайн байгуулсан сүлжээний хүрээнд хөдөлгөөнтэй /нэгээс нөгөө үүрт шилжих/ашиглах боломжтой утасгүйхолбооны хэрэглэгч юм.

*Утасгүй холбооны хэрэглэгч*Тухайн байгуулсан сүлжээний хүрээнд ажиллах радио долгионы холбооны хэрэглэгч .

*Интернет кафе*Олон нийтэд нэг цэгт интернет үйлчилгээ үзүүлэгч байгуулагаа аж ахуйн нэгж

Арвайхээрээс Баянхонгор хүртэлх 220 км аналог радио релейний шугам , Булганы Дашинчилэн сумаас Арвайхээр хүртэлх 230 км тоон релейний шугам ашиглагдаж байна.Арвайхээрт сүүлийн үеийн тоон радио релейний станц, тоон радио релейний шугамтай. Багууд хөдөлгөөнт холбооны системтэй. Хөдөөгийн холбоонд сансрын холбоо , радио холбоо, утсан болон утасгүй холбоо зэрэг шинэ техник технологийг ашиглах хувилбаруудыг боловсруулж нэвтрүүлэх ажил хийгдэж байна.

 Хүснэгт-12

|  |  |  |  |  |  |  |
| --- | --- | --- | --- | --- | --- | --- |
| Үзүүлэлт | 2009 | 2010 | 2011 | 2012 | 2013 |  2013/2012 |
| Харилцаа холбооны үйлчилгээний орлого, сая. төг | 298.2 | 280.3 | 298.3 | 320.2 | 374.6 | 117.0 |
| Үүнээс: Хүн амаас орсон орлого,мян төг | 60.4 | 56.1 | 59.6 | 155.2 | 175.2 | 112.9 |
| Суурин утасны цэг | 1635 | 1391 | 1022 | 1016 | 1008 | 99.2 |
|  Үүнээс: өрхийн хэрэглэгч | 1147 | 939 | 560 |  541 |  514 | 95.0 |
| Үүрэн утас хэрэглэгчийн тоо, (давхардсан тоогоор) | 44028 | 52081 | 55737 | 63742 | 68385 | 107.3 |
| Кабелийн телевизийн хэрэглэгчдийн тоо | 939 | 1004 | 1104 | 1174 | 2431 | 1.1 дахин |
| Интернэтээр үйлчлүүлэгчдийн тоо | 5196 | 5843 | 6250 | 10150 | 10165 | 100.1 |
| Интернэтийн орлого  сая. төг | 38.2 | 89.0 | 90.5 | 159.0 | 153.2 | 96.3 |

 Зураг-14

Харилцаа холбоо эрчимтэй хөгжиж байгаа өнөө үед манай аймагт хэд хэдэн үүрэн телефоны сүлжээ бий болсон юм.Үүнд: Мобиком, Ньютель,Жимобайл,Скайтель зэрэг опериаторууд үйл ажиллагаа явуулж байгаа ба үүрэн утасны хэрэглэгчдийн тоо нэмэгдэж, давхардсан тоогоор 68.4 мянгад хүрсэн нь өмнөх оныхоос 4.7 мянга буюу 7.3 хувиар өсчээ. Суурин утасны цэгийн тоо 1008 болж, өмнөх оныхоос 8-аар буурчээ. Кабелийн телевизийн хэрэглэгчдийн тоо 2431 болж өмнөх оноос 1257 хэрэглэгчээр нэмэгдсэн байна. Холбооны байгууллагууд 374.6 сая төгрөгийн орлоготой ажилласны 46.8 хувийг хүн амын үйлчилгээний орлого эзэлж байна. Өнгөрсөн оноос нийт орлого 17.0 хувиар буюу 54.4 сая.төгрөгөөр өсчээ. Интернетээр үйлчлүүлэгчдийн тоо 10165 болж өнгөрсөн оныхоос 1.0 хувиар өссөн ба 153.1 сая.төгрөгийн орлоготой ажилласан байна.

Үүрэн утас хэрэглэгчдийн тоо

 Зураг-15

**Хавсралт**

**Аж үйлдвэрийн салбарын жин, индекс тооцох**

Удиртгал

 Аж үйлдвэрийн нийт үйлдвэрлэлтийн хэмжээнд бүтээгдэхүүний биет хэмжээ, үнэ гэсэн хоёр хүчин зүйл нөлөөлдөг бөгөөд бүтээгдэхүүний үнийн өсөлтийн нөлөөллийг арилгаж, зөвхөн үйлдвэрлэлийн өсөлтийг тодорхойлох зорилгоор статистикийн практикт үйлдвэрлэлийн индексийг ашигладаг. Аж үйлдвэрийн салбарын үйлдвэрлэлийн индекс нь тухайн хугацаанд үйлдвэрлэсэн бүтээгдэхүүн, үйлчилгээний биет хэмжээний өөрчлөлтийг харуулдаг. Сонгогдсон бүтээгдэхүүний тоо хэмжээ, тэдгээрийн хувийн индекс, бүтээгдэхүүн, бүлэг, дэд салбарын нийт бүтээгдэхүүн үйлдвэрлэлийн хэмжээнд эзлэх хувийн жин болон тодорхой салбаруудын үйлдвэрлэгчийн үнийн индексийг үндэслэн аж үйлдвэрийн үйлдвэрлэлийн индексийг тооцно.

Онолын хэсэг

 Аж үйлдвэрийн салбарын индекс тооцох аргачлал

Ойлголт, тодорхойлолт

 Энэхүү аргачлалд орсон нэр томъёог дараах байдлаар ойлгож, хэрэглэнэ.

Үүнд:

*Нийт үйлдвэрлэлт* гэж аж ахуйн нэгж, байгууллага, иргэдийн өөр нэгж байгууллагын хэрэглээнд болон өөрийн эцсийн хэрэглээнд зориулан үйлдвэрлэсэн бүтээгдэхүүн, үйлчилгээний нийт хэмжээг

 Индекс гэж тухайн үзэгдлийн тодорхой хугацааны өөрчлөлтийг харуулсан харьцангуй хэмжигдэхүүнийг

Үйлдвэрлэлийн индекс гэж бүтээгдэхүүн, үйлчилгээний үнийн өөрчлөлтийн нөлөөллийг арилгасан, зөвхөн биет хэмжээний өөрчлөлтийг илэрхийлэх үзүүлэлтийг;

*Үйлдвэрлэгчийн үнийн индекс* гэж аж ахуйн нэгж, байгууллагын үйлдвэрлэсэн

бүтээгдэхүүн, үйлчилгээний үнийн (үйлдвэрлэгчийн үнээрх) өөрчлөлтийг илэрхийлэх үзүүлэлтийг

*Үйлдвэрлэгчийн үнийн индекс* гэж аж ахуйн нэгж, байгууллагын үйлдвэрлэсэн

бүтээгдэхүүн, үйлчилгээний үнийн (үйлдвэрлэгчийн үнээрх) өөрчлөлтийг илэрхийлэх үзүүлэлтийг;

Үйлдвэрлэгчийн үнэ гэж аливаа бүтээгдэхүүн үйлдвэрлэх, үйлчилгээ явуулахад гарсан зардал, ашгийг багтаасан үйлдвэрийн газрын үнийг;

Жин гэж индексийг тооцоход тухайн цаг хугацаанд өөрчлөлтгүй хэвээрээ байх

хэмжигдэхүүнийг, тухайлбал тодорхой төрлийн бүтээгдэхүүний үйлдвэрлэлтийн

нийт үйлдвэрлэлтэд эсвэл түүний орлогын нийт орлогод эзлэх хувь хэмжээг;

*Дефляторын арга* гэж үнэ болон биет хэмжээний элементээс бүрдэх хувьсагчаас биет хэмжээний (тоо хэмжээ болон чанар) элементийг ялгаж тодорхойлох аргыг;

*Хувийн индекс* гэж нийлмэл юмс үзэгдлийн зөвхөн нэг бүрэлдэхүүн хэсгийн өөрчлөлтийг харуулсан индексийг хэлнэ. Аж үйлдвэрийн дэд салбарын хувьд хувийн индекс нь бүтээгдэхүүн тус бүрт тооцсон үнийн болон биет хэмжээний индекс байна.

*Бүлгийн индекс нь* аж үйлдвэрийн дэд салбар тус бүрт тооцсон индекс, тухайлбал уул уурхай, олборлох салбарын нүүрс олборлолтын дэд салбарын индекс, бусад ашигт малтмал олборлолтын дэд салбар зэрэг салбарын индекс байна.

*Ерөнхий индекс* гэж бүх бүрэлдэхүүн хэсгээс тогтох нийлмэл үзэгдлийн бүх элементийн дундаж өөрчлөлтийг харуулсан индексийг хэлнэ. Аж үйлдвэрийн үйлдвэрлэлийн ерөнхий индекс нь салбаруудын индексийг тэдгээрийн суурь үеийн нийт үйлдвэрлэлтийн дүнд эзлэх хувийн жингээр жигнэж тооцсон индекс байна.

1. *Жин тооцох*

Аж үйлдвэрийн үйлдвэрлэлийн индекс тооцохдоо тогтмол бүтэцтэй жинг ашиглах ба жил бүр уг хувийг шинэчлэн өмнөх жилийн хувийг дараа жилийн индексийн тооцоонд ашиглана. .

Аж үйлдвэрийн салбарын жинг тооцох.

Аж үйлдвэрт хамрагдах салбаруудыг тодорхойлж, салбар тус бүр дээр жинг тооцно.

Жинг тооцох үзүүлэлт нь аж үйлдвэрийн нийт үйлдвэрлэлтийн хэмжээ болон салбар бүрийн үйлдвэрлэлтийн хэмжээ байна.

Судалгааны хэсэг

Аж үйлдвэрийн нийт үйлдвэрлэлтэд салбаруудын

эзлэх хувийн жин, 2013 он

|  |  |  |
| --- | --- | --- |
| Салбар | Нийт үйлдвэрлэлт ( сая төг) | Нийт үйлдвэрлэлтэд эзлэх хувийн жин/ Ж1/ |
| Уул уурхай олборлох аж үйлдвэр | 3318.3 | 0.166402559 |
| Боловсруулах аж үйлдвэр | 12081.1 | 0.605830082 |
| Цахилгаан, дулааны эрчим хүч үйлдвэрлэлт, усан хангамж | 4542.0 | 0.227767359 |
| ДҮН | 19941.4 | 1.0 |

 Манай аймгийн боловсруулах аж үйлдвэрийн салбарын жин нийт аж үйлдвэрийн салбарын 60.6%-ийг, цахилгаан, дулаан эрчим хүч үйлдвэрлэлт, усан хангамжийнх 22 .8%, уул уурхай олборлох аж үйлдвэрийн салбарынх 16.6 хувийг тус тус эзэлж байна

Бүлгийн буюу дэд салбарын жинг тооцох.

Аж үйлдвэрийн салбаруудад хамаарах дэд салбар бүрийн жинг тооцно. Жинг тооцох үзүүлэлт нь аж үйлдвэрийн салбаруудын үйлдвэрлэлтийн хэмжээ болон дэд салбар бүрийн нийт үйлдвэрлэлтийн хэмжээ байна.

 Аж үйлдвэрийн нийт үйлдвэрлэлтэд дэд салбаруудын

 эзлэх хувийн жин, 2013 он

|  |  |  |
| --- | --- | --- |
| Дэд салбарууд | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин |
| Хүнсний бүтээгдэхүүн, ундаа үйлдвэрлэл | 7370.7 | 0.36961799 |
| Оёдол, зөөлөн эдлэл үйлдвэрлэл | 459.6 | 0.02304753 |
| Гутал үйлдвэрлэл | 493.2 | 0.02473247 |
| Мод, модон эдлэл үйлдвэрлэл | 1252.8 | 0.06282407 |
| Хэвлэлийн үйлдвэрлэл | 37.3 | 0.00187049 |
| Бетон, цемент болон гипсээр хийсэн эдлэл үйлдвэрлэл | 1579.9 | 0.0792221 |
| Боловсруулах үйлдвэрийн бусад | 887.6 | 0.04451042 |
| Боловсруулах аж үйлдвэрийн салбарын дүн | 12081.1 |   0.60583008  |

Боловсруулах аж үйлдвэрийн салбарын жин 60.6%-ийг эзэлж байгаа ба үүн дотор хүнсний бүтээгдэхүүн үйлдвэрлэлтийнх 37.0 % , мод, модон эдлэл үйлдвэрлэл 6.3 %, барилгын материалын үйлдвэрлэлтийн жин 7.9 %, бусад бүтээгдэхүүн үйлдвэрлэлтийнх 9.4 %-ийн жинг тус тус эзэлж байгаа харагдаж байна.

|  |  |  |
| --- | --- | --- |
| Дэд салбарууд | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин |
| Алт олборлолт | 1489.2 | 0.07467 |
| Нүүрс олборлолт | 1829.2 | 0.09173 |
| Уул уурхай, олборлох аж үйлдвэрийн салбарын дүн | 3318.4 | 0.16640 |

 Манай аймгийн хувьд уул уурхай, олборлох салбарт Баянтээгийн нүүрсний уурхай, Уянга суманд үйл ажиллагаа явуулж буй алт олдборлож буй бичил уурхайнуудын бүтээгдхүүн үйлдвэрлэлтийн хэмжээгээр тооцдог.Энэ салбарын бүтээгдхүүн үйлдвэрлэлт 16.6 хувийг эзэлж байна.

|  |  |  |
| --- | --- | --- |
| Дэд салбарууд | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин |
| Цахилгаан, дулаан, уур үйлдвэрлэл | 4180.9 | 0.20966 |
| Ус ариутгал, усан хангамж | 361.1 | 0.01811 |
| Цахилгаан, дулааны эрчим хүч үйлдвэрлэлт, усан хангамжийн салбарын дүн | 4542.0 | 0.22777 |

Цахилгаан, дулааны эрчим хүч үйлдвэрлэлт, усан хангамжийн салбарын жин 22.8 % ба үүний дотор цахилгаан, дулаан уур үйлдвэрлэл 21.0 %, ус ариутгал усан хангамжийн салбарынх 1.8 %-ийн жинг эзэлж байна.

Бүтээгдэхүүний жинг тооцох.

Үйлдвэрлэлийн индекс тооцохдоо биет хэмжээний экстраполяцын аргыг хэрэглэдэг дэд салбаруудын хувьд тухайн дэд салбар бүрт хамаарах бүтээгдэхүүнийг тодорхойлж, тус бүр дээр жинг тооцно. Жинг тооцох үзүүлэлт нь аж үйлдвэрийн салбарт багтах дэд салбаруудын нийт үйлдвэрлэлтийн хэмжээ болон тухайн дэд салбарт багтах бүтээгдэхүүн бүрийн үйлдвэрлэлтийн хэмжээ байна.

Аж үйлдвэрийн нийт үйлдвэрлэлтэд бүтээгдэхүүн

бүрийн эзлэх хувийн жин, 2013 он

|  |  |  |
| --- | --- | --- |
| Бүтээгдэхүүн | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин/ Жин-3 /  |
|

|  |  |
| --- | --- |
| Талх |  |

 | 859.3 | 0.04309126 |
| Нарийн боов | 1579.1 | 0.0791870 |
| Архи | 278.5 | 0.0139659 |
| Ундаа | 0.9 | 0.0000451 |
| Зайрмаг | 2.0 | 0.0001003 |
| Цэвэр ус | 3998.2 | 0.2004975 |
| Сүү | 200.5 | 0.0100544 |
| Тараг, хоормог, ааруул | 165.5 | 0.0082993 |
| Даршилсан ногоо | 17.6 | 0.0008826 |
| Хэрчсэн гурил, банш, бууз | 139.3 | 0.0069855 |
| Гурил | 95.3 | 0.0224779 |
| Хиам | 32.5 | 0.0016298 |
| Хүнсний давс | 2.0 | 0.0001003 |
| Хүнсний бүтээгдэхүүн, ундаа үйлдвэрлэлийн дэд салбарын дүн | 7370.7 | 0.3696179 |

Хүнсний бүтээгдэхүүн,ундаа үйлдвэрлэлийн дэд салбарын жин 37.0 % ба нарийн боов 7.9 %, талх 4.3 % , архи 1.4 %, цэвэр ус 20.0 %, бусад хүнсний бүтээгдэхүүн 3.4 %-ийн жинг тус тус эзэлж байна.

|  |  |  |
| --- | --- | --- |
| Бүтээгдэхүүн | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин/ Жин-3 /  |
| Гэрийн мод | 862.7 | 0.0432617 |
| Зүсвэр | 102.8 | 0.0051551 |
| Бусад модон тавилга | 287.3 | 0.0144072 |
| Мод, модон эдлэл үйлдвэрлэлийн дүн | 1252.8 | 0.0628240 |

Мод, модон эдлэл үйлдвэрлэлийн салбарын жин 6.3 % ба гэрийн мод 4.4 %, бусад модон тавилга 1.4 %, зүсвэр 0.5 %-ийн жинг эзэлж байна.

|  |  |  |
| --- | --- | --- |
| Бүтээгдэхүүн | Нийт үйлдвэрлэлт( сая. төг.) |  Нийт үйлдвэрлэлтэд эзлэх хувийн жин/ Жин-3 /  |
| Тоосго | 802.8 | 0.0402579 |
| Блок | 777.0 | 0.0389642 |
| Бетон, цемент болон гипсээр хийсэн эдлэл үйлдвэрлэлийн дүн | 1579.8 | 0.0792221 |

Барилгын материалын үйлдвэрийн салбарын жин 7.9 % ба тоосго 4.0 %, блок 3.9 %, хувийн жинг эзэлсэн байна.

|  |  |  |
| --- | --- | --- |
| Бүтээгдэхүүн | Нийт үйлдвэрлэлт( сая. төг.) | Нийт үйлдвэрлэлтэд эзлэх хувийн жин/ Жин-3 / |
| Ариун цэврийн цаас | 1.7 | 0.0000852 |
| Шахмал түлш | 27.9 | 0.0013990 |
| Эсгий | 158.3 | 0.0079383 |
| Нүдний шил | 21.3 | 0.0010681 |
| Вакум цонх | 381.9 | 0.0191511 |
| Төмөр эдлэл | 85.5 | 0.0042877 |
| Бэлэг дурсгалын зүйлсБусад | 112.298.8  | 0.00562640.0049545 |
| Боловсруулах үйлдвэрийн бусад үйлдвэрлэлийн дүн | 887.6 | 0.04451042 |

Боловсруулах үйлдвэрийн бусад үйлдвэрийн салбарын жин нь 4.4 хувь ба ариун цэврийн цаас 0.08 %, шахмал түлш 0.1%, эсгий 0.8 %, нүдний шил 0.1 %, вакум цонх 1.9 %, төмөр эдлэл 0.4 %, бэлэг дурсгалын зүйлс 0.5, бусад бүтээгдэхүүн 0,5 хувийн жинг тус тус эзэлжээ.

**ДҮГНЭЛТ,САНАЛ**

 Хэдийгээр аймгийн аж үйлдвэрийн салбарын үйлдвэрлэлт, борлуулалтын хэмжээ жилээс жилд нэмэгдэж байгаа боловч бүтээгдэхүүний чанар, өнгө үзэмж, хаяг шошгын асуудал шаардлага бүрэн хангаж чадахгүй байгаа юм.Аймгийн хэмжээнд төдийгүй бусад зэргэлдээ аймаг цаашлаад хил худалдаагаар гаргах хэмжээний үйлдвэрлэл явуулж чадахгүй байна. Анх 1940-өөд онд байгуулагдсан Хүнсний үйлдвэр талх, нарийн боов, архи үйлдвэрлэлт голлон үйлдвэрлэдэг ч чанартай холбоотойгоор бүтээгдэхүүний борлуулалт хангалттай биш.Нөгөө талаар хувийн худалдаа эрхлэгчид УБ хотоос бүтээгдэхүүн их хэмжээгээр оруулж ирж худалдаалж байгаа нь орон нутгийн үйлдвэрлэгчдийн борлуулалтад шууд нөлөөлж байна. 2008 оны үед зах зээлийн хөгжил хүн амын хандлагаа дагаад архины олон үйлдвэрүүд бий болж аж үйлдвэрийн бүтээгдэхүүний өсөлтийг нэмэгдүүлж харагдаж байсан.Харин сүүлийн жилүүдэд орон нутгаас хяналтыг сайжруулж ихэнхийг нь хаасан.Уул уухайн чиглэлээр Баянтээгийн нүүрсний уурхай аж үйлдвэрийн салбарт голлох нөлөөтэй үйлдвэр юм. Аймгийн төдийгүй хил залгаа Баянхонгор,Архангай аймагт нийлүүлэлт хийдэг,эрэлтийг хангах хэмжээний нөөцтэй.

 Сүүлийн жилүүдэд тус аймгийн нутаг дэвсгэрт аж ахуйн нэгжүүд алт олборлолтийн үйл ажиллагаа явуулж байгаа хэдий ч аймгийн төсөв, орон нутгийн орлогод бага нөлөө үзүүлдэг.Ихэнх нь УБ хотын харъяат аж ахуйн нэгжүүд байдагтай холбоотой.Мөн барилгын хөгжлийг дагаад блок, тоосго үйлдвэрлэх жижиг үйлдвэрлэгчид бий болж байна.Тээврийн зардал багатай талаас нь харгалзаж хэрэглэгчдэд өртөг бага тусч байгаагаас борлуулалт сайн байгаа нь үйлдвэрлэгчид бүтээгдэхүүний чанар, технологоо сайжруулж үйлдвэрлэлтийн хэмжээг нэмэгдүүлж ажиллавал илүү үр дүнд хүрэх бололцоотой. Дулааны үйлдвэрлэлийн чиглэлээр жижиг зуухнууд бий болж дулаан үйлдвэрлэлт нэмэгдэж байгаа ч нөгөө талаар агаарын бохирдол их хэмжээгээр нэмэгдэж утаатай аймгийн тоонд яах аргагүй орж байна.Ийм учраас дулааны цахилгаан станцыг ойрын хугацаанд барьж байгуулах асуудлыг шийдвэрлэх нь тулгамдсан асуудал юм.

 Аж үйлдвэрийн салбарын үйлдвэрлэлийн индексийг тооцох нь эдийн засгийн үйл ажиллагаан дахь богино хугацааны өөрчлөлт, эдийн засгийн өөрчлөлтийг харуулах шалгуур үзүүлэлт болдог учраас энэ танилцуулгад аж үйлдвэрийн салбарын бүтээгдхүүний тоо хэмжээ тэдгээрийн хувийн индекс бүтээгдэхүүн, бүлэг,дэд салбарын нийт бүтээгдэхүүн үйлдвэрлэлийн үнийн индексийг үндэслэн дефляторын болон биет хэмжээний экстраполяцын аргуудаар аж үйлдвэрийн үйлдвэрлэлийн ерөнхий индексийг тооцлоо.Уг индексийг тооцсоноор бүтээгдэхүүний үнийн өсөлтийн нөлөөллийг арилгаж зөвхөн үйлдвэрлэлийн өсөлтийг тодорхойлж гаргах байлаа.Судалгаанаас дүгнэж харахад дүнгээр нь авч үзвэл манай аймгийн боловсруулах аж үйлдвэрийн салбарын жин аж үйлдвэрийн нийт салбарын 60.6 хувийг, цахилгаан дулаан эрчим хүчний үйлдвэрлэлт,усан хангамжийнх 22.8 хувийг,уул уурхай олборлох аж үйлдвэрийн салбарынх 16.6 хувийн жинг тус тус эзэлж байна.

2007 оноос барилгын үйл ажиллагаа нэмэгдэж орон нутгийн барилгын чиглэлийн аж ахуйн нэгжүүдийг дэмжсэн бодлого баримталснаар зарим барилга угсралт, их засварын ажлыг аймгийн аж ахуйн нэгжүүд хийснээр аймгийн барилгын салбарын үйл ажиллагаа сэргэж эхэлсэн.Тогтмол ажилчидтай болж материаллаг баазаа бэхжүүлж тендерт оролцож шаардлага хангаж жилд нэг аж ахуйн нэгж 2-3 ажил гүйцэтгэх болсон нь ихээхэн ахицтай байна.

Аймгийн худалдаа, нийтийн хоолны цэг салбарууд 2013 онд 52,4 тэрбум төгрөгийн бараа гүйлгээ хийсэн нь өмнөх оноос 2,6 хувиар өссөн байна. Тус аймгийн хувьд УБ хоттой 430 км-т засмал замаар холбогдсон, урагшаа хилийн боомт газруудтай ойр, төвийн эрчим хүчинд бүх сум холбогдсон зэрэг худалдаа, үйлчилгээ эрхлэгчдэд боломжтой орчин бүрдсэн онцлогтой. 2013 оны байдлаар 1203 цэг салбар худалдаа эрхэлж байна. Худалдааг эрхлэх хэлбэрээр нь авч үзвэл 80.0 гаруй хувь нь жижиглэнгийн, 20.0 хувь нь бөөний худалдаа эзэлж байгаагаас харахад сүүлийн жилүүдэд бөөний цэг, салбарууд бий болсон байна.. Хүнсний бараа татан авалтыг 98.0 хувийг УБ хотоос татдаг. Гутал, хувцас зэрэг барааны 90.0 хувийг Эрээн хотоос татан авалт хийдэг байна.

Албан бус худалдаа эрхлэгчид задгай захад худалдаа хийдэг.Ийм учраас худалдаа эрхлэгчдийн ажиллах нөхцлийг сайжруулахад анхаарч цаашид захын орчинг сайжруулж битүү захтай болгох хэрэгтэй. Худалдаа, үйлчилгээний нэгдсэн тохилог төвүүдийг барьж байгуулахад аж ахуйн нэгж, худалдаа эрхлэгчид өөрсдөө санаачилга гаргаж аймгийн бодлого чиглэлд санал өгч төлөвлөлтөд оруулах зэргээр худалдаа, үйлчилгээ эрхлэх орчиноо сайжруулахад анхаарах шаардлагатай байна.

Ашигласан материал, номзүй

* Статистикийн салбарт мөрдөж ажиллах аргачлалын эмхэтгэл 2010 он
* ӨВ Статистикийн эмхэтгэл 2004-2013 он
* Үйлдвэрлэгчийн үнийн индекс 2009 он
* Макро эдийн засгийн статистик 2007 он
* Өвөрхангай аймгийн хөгжлийн хөтөлбөр, төлөвлөгөө 2010-2013 он
* Монгол улсын статистикийн эмхэтгэл-2013
* www.1212.mn